ໄຊຍະບູລີຈັດກອງປະຊຸມຄັ້ງປະຖົມມະລຶກ ສະພາປະຊາຊົນແຂວງໄຊຍະບູລີ.
ສະພາປະຊາຊົນແຂວງໄຊຍະບູລີຊຸດທີIກອງປະຊຸມຄັ້ງປະຖົມມະລຶກໄດ້ຈັດຂຶ້ນຢ່າງເປັນທາງການໃນຕອນເຊົ້າຂອງວັນທີ 2 ເດືອນມີຖຸນານີ້. ຢູ່ທີ່ຫໍປະຊຸມໂຮງຮຽນການເມືອງການປົກຄອງແຂວງໄຊຍະບູລີ. ໂດຍການເປັນປະທານຂອງທ່ານ ພົງສະຫວັນ ສິດທະວົງ ກຳມະການສູນກາງພັກ,ເລຂາພັກແຂວງເຈົ້າແຂວງໆໄຊຍະບູລີ.ໂດຍເປັນກຽດເຂົ້າຮ່ວມມີ ທ່ານ ພົວ ຄຳສຸກ ວິອິນທະວົງ
ຄະນະປະຈໍາສະພາແຫ່ງຊາດປະທານກຳມາທິການປ້ອງກັນຊາດ - ປ້ອງກັນຄວາມສະຫງົບ ທັງເປັນສະມາຊິກສະພາແຫ່ງຊາດເຂດ 7 ແຂວງໄຊຍະບູລີ, ມີກຳມະການປະຈຳພັກແຂວງ,ກຳມະການພັກແຂວງ,ຫົວໜ້າຮອງຫົວໜ້າພະແນກການ,ກົມກອງເຈົ້າເມືອງ,ຮອງເຈົ້າເມືອງ ພັກປະປະຕິວັດອາວຸດໂສບຳນານພ້ອມດ້ວຍສະມາຊິກສະພາປະຊາຊົນຂັ້ນແຂວງເຂົ້າຮ່ວມ. ທ່ານ ພົງສະຫວັນ ສິດທະວົງ ກຳມະການສູນກາງພັກ ເລຂາພັກແຂວງ ເຈົ້າແຂວງໆໄຊຍະບູລີ ໄດ້ກ່າວໄຂກອງປະຊຸມຄັ້ງປະຖົມມະລຶກຂອງສະພາປະຊາຊົນແຂວງໄຊຍະບູລີໂດຍທ່ານໄດ້ກ່າວວ່າ: ການເຄື່ອນໄຫວວຽກງານຂອງສະພາປະຊາຊົນແຂວງໄຊຍະບູລີໃນຕໍ່ໜ້າແມ່ນຈະໄດ້ສຸມໃສ່ຈັດຕັ້ງປະຕິບັດຜັນຂະຫຍາຍມະຕິກອງປະຊຸມໃຫ່ຍຄັ້ງທີ Xຂອງພັກ ກໍຄືມະຕິກອງປະຊຸມໃຫ່ຍຄັ້ງທີ VI ຂອງອົງຄະນະພັກແຂວງດ້ວຍຈິດໃຈບຸກທະລຸ ຜ່ານຜ່າຂໍ້ຫຍຸ້ງຍາກແລະ ທ້າທາຍດ້ານຕ່າງໆເພື່ອຍາດແຍ່ງກາລະໂອກາດ ຍູ້ແຮງການພັດທະນາເພື່ອຂະຫຍາຍກຳລັງການຜະລິດໃຫ້ມີຄວາມເຂັ້ມແຂງແກ້ໄຂຄວາມຫຍຸ້ງຍາກຂອງປະຊາຊົນບັນດາເຜົ່າ
ດ້ວຍການຊຸກຍູ້ການຜະລິດເປັນສິນຄ້າການພັດທະນາຊົນນະບົດຢ່າງຮອບດ້ານ. ຍູ້ແຮງການຂຸດຄົ້ນທ່າແຮງບົ້ມຊ້ອນຫັນເປັນອຸດສາຫະກຳ ແລະ ທັນສະໄໝ.ຮັບປະກັນການພັດທະນາທີ່ມີຄວາມໜັ້ນທ່ຽງໄປສົມຄູ່ກັບການປົກປັກຮັກສາສິ່ງແວດລ້ອມ ແລະ ເຮັດໃຫ້ແຂວງມີສະຖຽນລະພາບທາງດ້ານການເມືອງ ແລະ ມີຄວາມເປັນລະບຽບຮຽບຮ້ອຍທາງດ້ານສັງຄົມຢ່າງໜັກແໜ້ນ ເຊີດຊູບົດບາດໃນການຄຸ້ມຄອງລັດ ເພື່ອສ້າງລັດແຫ່ງກົດໝາຍຂອງປະຊາຊົນໂດຍປະຊາຊົນ ແລະ ເພື່ອປະຊາຊົນ. ເພື່ອຕອບສະໜອງຄວາມຮຽກຮ້ອງຕ້ອງການຕົວຈິງແຫ່ງການປົກປັກຮັກສາພັດທະນາປະເທດຊາດໃນໄລຍະໃໝ່ນີ້ມັນເລັ່ງທວງໃຫ້
ສະພາປະຊາຊົນແຂວງໄຊຍະບູລີຂອງພວກເຮົາຈະຕ້ອງໄດ້ມີຄວາມສູ້ຊົນບຸກບືນໃນການເຄື່ອນໄຫວຕາມພາລະບົດບາດສິດໜ້າທີ່ຂອງຕົນໃຫ້ມີຄຸນນະພາບ ແລະ ມີປະສິດທິຜົນເຮັດໃຫ້ກົງຈັດການຈັດຕັ້ງຂອງຕົນມີຄວາມສາມາດ ແລະ ຮັບປະກັນການປະຕິບັດພາລະບົດບາດ, ຕິດຕາມກວດກາ ແລະ ພິຈາລະນາບັນຫາສຳຄັນພື້ນຖານຂອງແຂວງໃຫ້ມີຄວາມຖືກຕ້ອງ ແລະ ເທດເໜາະຕົວຈິງໃຫ້ສົມກັບທີ່ວ່າ ສະພາປະຊາຊົນແຂວງໄຊຍະບູລີແມ່ນອົງການຕົວແທນແຫ່ງສິດ ແລະຜົນປະໂຫຍຂອງປະຊາຊົນບັນດາເຜົ່າ ແລະ ອົງການອຳນາດລັດຂັ້ນຖ້ອງຖິ່ນຢ່າງແທ້ຈິ່ງ ຄັ້ງປະຖົມມະລຶກຂອງສະພາປະຊາຊົນແຂວງ ໄຊຍະບູລີຕາມທີ່ໄດ້ກຳນົດໄວ້ໃນກົດໝາຍວ່າດ້ວຍສະພາປະຊາຊົນຂັ້ນແຂວງ ຈະໄດ້ສຸ່ມໃສ່ພິຈາລະນາ ແລະ ຕົກລົງບັນຫາສຳຄັນພື້ນຖານເຊັ່ນ:ຮັບຮອງເອົາການລາຍງາຍຜົນຂອງການເລືອກຕັ້ງ ແລະ ຢັ້ງຢືນຄຸນລັກສະນະຂອງສະພາປະຊາຊົນແຂວງ ໄຊຍະບູລີ, ເລືອກຕັ້ງປະທານ, ຮອງປະທານ ແລະ ກຳມະການຄະນະປະຈຳສະພາປະຊາຊົນແຂວງ ໄຊຍະບູລ, ພິຈາລະນາຮັບຮອງເອົາການແຕ່ງຕັ້ງປະທານ, ຮອງປະທານຄະນະກຳມະການແລະ ເລຂາທິການສະພາປະຊາຊົນແຂວງ ໄຊຍະບູລີ ແລະ ພິຈາລະນາຮັບຮອງເອົາໂຄງປະກອບກົງຈັກຂອງສະພາປະຊາຊົນແຂວງ ໄຊຍະບູລີ, ເລືອກຕັ້ງເຈົ້າແຂວງ, ພິຈາລະນາຮັບຮອງເອົາໂຄງປະກອບກົງຈັກຂອງອົງການປົກຄອງແຂວງ ໄຊຍະບູລີ ແລະ ພິຈາລະນາເອົາການນຳສະເໜີແຕ່ງຕັ້ງ,ຮອງເຈົ້າແຂວງ, ຫົວໜ້າພະແນກ, ຫົວໜ້າອົງການລັດທຽບເທົ່າພະແນກຂອງແຂວງ, ພິຈາລະນາຮັບຮອງເອົາການແຕ່ງຕັ້ງຫົວໜ້າອົງການໄອຍະການປະຊາຊົນ ແລະ ປະທານສານປະຊາຊົນແຂວງໄຊຍະບູລີ, ພິຈາລະນາຮັບຮອງເອົາວິໄສທັດຮອດປີ 2030 ແຜນຍຸດທະສາດຮອດປີ 2025, ແຜນພັດທະນາເສດຖະກິດສັງຄົມ ແລະ ແຜນງົບປະມານແຫ່ງລັດ 5 ປີ 2016-2020ຂອງແຂວງ,ພິຈາລະນາຮັບຮອງເອົາແຜນດຳເນີນງານ 5ປີ ( 2016-202 ອຂງສະພາປະຊາຊົນ ແຂວງ ໄຊຍະບູລີ, ກອງປະຊຸມດຳເນີນໄປເປັນເວລາ 2 ວັນຈຶ່ງຈະສຳເລັດ.
ກອງປະຊຸມຄັ້ງປະຖົມມະລຶກສະພາປະຊາຊົນແຂວງ ໄຊຍະບູລີ ຊຸດທີI ຮັບຮອງເອົາເອົາປະທານ, ຮອງປະທານ ແລະ ຫົວໜ້າ, ຮອງຫົວໜ້າພະແນກຕ່າງໆ
ກອງປະຊຸມຄັ້ງປະຖົມມະລຶກສະພາປະຊາຊົນແຂວງ ໄຊຍະບູລີ ຊຸດທີIໄດ້ສໍາເລັດລົງໃນວັນທີ3 ມີຖຸນາ ນີ້ຢູ່ທີ່ຫ້ອງປະຊຸມໂຮງຮຽນການເມືອງການປົກຄອງແຂວງ ໄຊຍະບູລີ, ພາບຫຼັງທີ່ໄດ້ດຳເນີນມາເປັນເວລາ 2 ວັນ. ໂດຍການເປັນປະທານຮ່ວມຂອງທ່ານ ພົງສະຫວັນ ສິດທະວົງ ກຳມະການສູນກາງພັກ ເລຂາພັກແຂວງ ເຈົ້າແຂວງ ໄຊຍະບູລີ, ທ່ານ ປອ ສົມລິດ ເປືອກແກ້ວ ຮອງເລຂາພັກແຂວງ ໄຊຍະບູລີ, ເປັນກຽດຮ່ວມມີທ່ານ ພົນ ຈັດຕະວາ ຄຳສຸກ ວິອິນທະວົງ ຄະນະປະຈຳສະພາແຫ່ງຊາດ ປະທານກຳມະທິການປ້ອງກັນຊາດ-ປ້ອງກັນຄວາມສະຫງົບ ທັງເປັນສະມາຊິກສະພາແຫ່ງຊາດ ເຂດເລືອກຕັ້ງທີ່7 ແຂວງ ໄຊຍະບູລີ, ມີກຳມະການປະຈຳພັດແຂວງ, ກຳມະການພັກແຂວງ,ຫົວໜ້າ, ຮອງຫົວໜ້າພະແນກການ, ກົມກອງ, ເຈົ້າເມືອງ, ຮອງເຈົ້າເມືອງ, ສະມາຊິກສະພາປະຊາຊົນແຂວງ, ນັກປະຕິບັດອາວຸດໂສບຳນານ, ນັກທຸລະກິດພ້ອມດ້ວຍພະນັກງານຫຼັກແຫຼ່ງເຂົ້າຮ່ວມ.
ໃນວາລະກອງປະຊຸມໄດ້ເປັນເອຫກະສັນຮັບຮອງເອົາການລາຍງານຜົນຂອງການເລືອກຕັ້ງແລະ ຢັ້ງຢືນຄຸນລັກສະນະຂອງສະພາປະຊາຊົນແຂວງ ໄຊຍະບູລີ, ຮັບຮອງເອົາຜົນການເລືອກຕັ້ງປະທານ, ຮອງປະທານ ແລະ ກຳມະການປະຈຳຂອງສະພາປະຊາຊົນແຂວງ, ພິຈາລະນາຮັບຮອງເອົາການແຕ່ງຕັ້ງປະທານ, ຮອງປະທານຄະນະກຳມະການ ແລະ ເລຂາທິການສະພາປະຊາຊົນແຂວງໄຊຍະບູລີ ແລະ ພິຈາລະນາຮັບຮອງເອົາໂຄງປະກອບກົງຈັກຂອງສະພາປະຊາຊົນແຂວງ ໂດຍເອກະພາບກັນເຫັນດີຮັບຮອງເອົາທ່ານ ປອ ສົມລິດ ເປືອກແກ້ວ ຮອງເລຂາພັກແຂວງ ເປັນປະທານສະພາປະຊາຊົນແຂວງ ໄຊຍະບູລີ, ທ່ານ ຊຊ ບຸນທຽມ ນັນທະກອນ ເປັນຮອງປະທານ, ທ່ານ ນາງ ອິດມະນີ ຈັນທະຄຸນ ເປັນຮອງປະທານ, ຮັບຮອງເອົາຄະນະປະຈຳສະພາ, ທ່ານ ຈັດຕະວາ ແກ້ວຄຳເພັດ, ທ່ານ ເພັກ ອ່ອນດາວົງ, ທ່ານ ໂພທອງ ບຸດສະບາ, ທ່ານ ນາງ ວິລະພອນ ທອງພີມ, ຮັບຮອງເອົາການເລືອກຕັ້ງຄະນະກຳມາຍຸຕິທຳ ປກສ-ປກຊ ທ່ານ ເພັກ ອ່ອນດາວົງ ເປັນປະທານ, ທ່ານ ສົມມະນາ ປິ່ນທິບ ເປັນຮອງ, ຮັບຮອງເອົາຄະນະກຳມະການເສດຖະກິດການເງິນ ທ່ານ ຈັກຕະວາ ແກ້ວຄຳເພັດ ເປັນປະທານ, ທ່ານ ບຸນໄທ ສີເທບ ເປັນຮອງ, ຮັບຮອງເອົາຄະນະວັດທະນະທຳສັງຄົມແລະບັນດາເຜົ່າທ່ານ ນາງ ວິລະພອນ ທອງພີມ ເປັນປະທານ, ທ່ານ ຄຳປັນ ພັນລະນາສີ ເປັນຮອງ,ຮັບຮອງເອົາເລຂາທິການທ່ານ ໂພທອງ ບຸຍສະບາ, ຮັບຮອງພິຈາລະນາແຕ່ງຕັ້ງທ່ານ ສົມຈິດ ກັນທະວົງ ເປັນຫົວໜ້າພະແນກຊັບພະຍາກອນ ແລະ ສິ່ງແວດລ້ອມແຂວງ, ແຕ່ງຕັ້ງທ່ານ ຄຳຫຼ້າ ຜີວວັນາເປັນຫົວໜ້າພະແນກກະສິກຳ ແລະ ປ່າໄມ້ແຂວງ, ແຕ່ງຕັ້ງທ່ານ ນາງ ຄຳຜີວ ພູທອງສີ ເປັນຫົວໜ້າພະແນກສາທາລະນະສຸກແຂວງ, ພິຈາລະນາແຕ່ງຕັ້ງຫົວໜ້າອົງການໄອຍາການປະຊາຊົແຂວງ ແລະປະທານສານປະຊາຊົນແຂວງ, ພ້ອມດຽວກັນນີ້ໃນກອງປະຊຸມຍັງໄດ້ຮັບຮອງເອົາວິໄສທັດປີ 2030,ແຜນຍຸດທະສາດຮອດປີ 2025 ແລະ ແຜນພັດທະນາເສດຖະກິດ-ສັງຄົມ 5ປີ 2016-2020 ຂອງແຂວງ ໄຊຍະບູລີ, ຮັບຮອງເອົາແຜນງົບປະມານ 5ປີ 2016-2020 ຂອງແຂວງ ໄຊຍະບູລີ,ຮັບຮອງເອົາແຜນການ5ປີ 2016-2020 ຂອງສະພາປະຊາຊົນແຂວງ ໄຊຍະບູລີ.
ຂ່າວ: ບຸນທີ